
הזמנה להציע הצעות לתפקיד יועץ משפטי חיצוני קבוע
                     למועצה המקומית בסמ"ה
1. המועצה המקומית (להלן: "המועצה") מבקשת לקבל הצעות לתפקיד יועמ"ש חיצוני קבוע למועצה.
2. היועמ"ש יעניק ייעוץ משפטי למליאת המועצה, לראש המועצה, לסגניו, לעובדי המועצה למחלקותיה השונות של המועצה בכל עניין הדרוש למילוי תפקידם לפי כל דין, לרבות טיפול בהליכי תביעה ואכיפה, ייצוג בהליכים מנהליים, אזרחיים, הליכי ערר וכיו"ב, כמפורט במסמכי המרכז המלאים. 
3. עלות רכישת מסמכי ההצעה– 1000 ₪ שלא יוחזרו. ניתן לעיין במסמכי ההצעה קודם לרכישתם, ללא תשלום, במשרדי המועצה.
4. [bookmark: _Hlk48032142]את ההצעה, בצירוף כל המסמכים הנדרשים, יש להגיש במעטפה סגורה ועליה יהיה כתוב 'פניה לקבלת הצעות למתן יעוץ משפטי' ולהניחה בתיבת המכרזים הנמצאת אצל מזכיר המועצה במועצה עד לא יאוחר מיום חמישי  17.9.2020  בשעה 12:00. מעטפה שלא תימצא בתיבת המכרזים במועד ובשעה הנקובים לעיל לא תידון. 
5. שאלות הבהרה ניתן להעביר אל מר קייסר כבהא – מזכיר המועצה. עד ולא יאוחר מיום 13.9.2020 בדוא"ל kaisark@basma.muni.il  תשובות תועברנה לכלל רוכשי המכרז והן תהוונה חלק בלתי נפרד ממסמכי המכרז.
6. הליך בחירת היועמ"ש ותנאי ההתקשרות הבסיסיים עם הזוכה במכרז יהיו בהתאם למסמכי המכרז המלאים, ביניהם ההסכם וכן חוזר מנכ"ל משרד הפנים מס' 2/2014, מיום 25/2/2014 (להלן: "חוזר מנכ"ל").
7. תנאים להשתתפות – 
1. עורך דין בעל ניסיון מעשי שלא יפחת מחמש שנים.
2. בעל ידע בקיאות וניסיון בתחומי פעילותה העיקריים של מועצה מקומית.
3. לא נתקיים במועמד אחד מתנאי הפסלות שבסעיף 7.2 לחוזר מנכ"ל.
4. אין ניגוד עניינים בין עיסוקיו האחרים לבין השירותים המבוקשים במכרז זה.
5. רכש את מסמכי המכרז.
6. דרישות ותנאים נוספים כמפורט במסמכי המכרז.
8. הזוכה במכרז זה ייקבע אך ורק על סמך התרשמותה של ועדה מקצועית, שתבחן את הצעות המשתתפים, תראיין את המועמדים המתאימים, ותבחר את המועמד הראוי ביותר לתפקיד על פי שיקול דעתה הבלעדי.
9. מובהר כי האמור לעיל מהווה תמצית חלקית של תנאי המכרז, ובכל מקרה האמור במסמכי המכרז המלאים גובר על האמור לעיל.


                                                                                                                       בברכה,
                                                                                                ראיד כבהא
                                                                                          ראש המועצה המקומית בסמ"ה 



הזמנה להציע הצעות לתפקיד יועץ משפטי חיצוני קבוע
למועצה המקומית בסמ"ה
המועצה המקומית בסמ"ה (להלן "המועצה"), מזמינה בזאת מועמדים מתאימים להגיש מועמדות לתפקיד יועץ/ת משפטי/ת למועצה.
הליך המינוי הינו בהתאם לנוהל מינוי יועץ משפטי חיצוני קבוע לרשויות מקומיות (להלן "הנוהל"), אשר פורסם בחוזר מנכ"ל משרד הפנים  2/2014.  
יובהר כי על פי הוראות הדין, לא חלה על המועצה החובה לעריכת מכרז בקשר עם הליך זה, ואין לראות בהליך זה מכרז, כהגדרתו על פי דין, חרף זאת החליטה המועצה לנקוט בהליך פנייה זה, תוך קביעת כללים כמפורט להלן, ובשים לב למרכיב יחסי האמון המיוחדים המאפיינים את ההתקשרות למתן שירותי יעוץ משפטי, הכל בהתאם להוראות הנוהל הנ"ל. 
שאלות הבהרה ניתן להעביר בכתב בלבד אל מר קייסר כבהא, מזכיר המועצה –עד ולא יאוחר מיום ראשון 13.9.2020  בדוא"לkaisark@ basma.muni.il  על הפונה חלה החובה לוודא קבלת פנייתו בדוא"ל חוזר. תשובות תועברנה לכלל רוכשי המכרז והן תהוונה חלק בלתי נפרד ממסמכי המכרז. יובהר כי לא יינתן מענה בע"פ לשאלות.
עלות רכישת מסמכי ההצעה הנה 1,000 ₪ (כולל מע"מ) שלא יוחזרו. מועמד שלא יצרף להצעתו קבלה על רכישת מסמכי ההצעה – יפסל. 
[bookmark: _Hlk48032630]המועצה רשאית לפנות למי מהמציעים לשם קבלת הבהרות, השלמות ותיקונים ביחס להצעותיהם. את ההצעה, בצירוף כל המסמכים הנדרשים, יש להגיש במעטפה סגורה ועליה יהיה כתוב 'פניה לקבלת הצעות למתן יעוץ משפטי' ולהניחה בתיבת המכרזים הנמצאת אצל מזכיר המועצה במועצה עד לא יאוחר מיום חמישי 17.9.2020 בשעה 12:00. מעטפה שלא תימצא בתיבת המכרזים במועד ובשעה הנקובים לעיל לא תידון. .
המועצה תהיה רשאית לדחות על הסף הצעה שלא יצורפו לה כל המסמכים הנדרשים כמפורט בפנייה זו. 
ההצעה תוגש במקור ותהיה חתומה ע"י המציע, אין להוסיף סייגים ו/או תניות להצעה. 
ההזמנה להציע הצעות מיועדת לשני המינים, ומנוסחת בלשון זכר מטעמי נוחות בלבד. 
המועצה רשאית, לפי שיקול דעתה הבלעדי, בכל עת, בהודעה שתועבר בכתב לכל המשתתפים, לדחות את המועד האחרון להגשת הצעות וכן לשנות מועדים או תנאים אחרים הנוגעים לפנייה זו. 





1. הגדרת התפקיד: 

1. ייעוץ משפטי שוטף (בכתב ובע"פ) למועצה המקומית בסמ"ה, לראש המועצה ולסגניו, לעובדי המועצה ומחלקות המועצה בכל ענין הדרוש להם למילוי תפקידי המועצה ובכל תחומי עיסוקה ופעילותה של המועצה, לרבות (אך לא רק): טיפול מלא וייצוג בתיקים ו/או תביעות משפטיות שהגישה המועצה ו/או הוגשו כנגד המועצה וניהולם בערכאות הרלבנטיות השונות, מתן חוו"ד משפטיות לגורמים הנ"ל ומענה על שאלות משפטיות ובכלל זאת מענה וניסוח מכתבים (תשובה, פניה או התראה) לרבות בנושאי ארנונה והיטלים, תצהירים, עריכת וניסוח חוזים והסכמים הנדרשים לצורך עבודת המועצה והתקשרויות המועצה וכן חוו"ד בקשר לחוזים כאלו, השתתפות בישיבות מליאת המועצה, השתתפות בישיבות הועדות, וכיוב'.

2. מתן חוות דעת משפטיות למועצה, לראש המועצה ולסגניו ולעובדי המועצה בהתאם לצורך בכל נושא הקשור לפעילות המועצה בתחומים השונים, כתיבת מכתבי תשובה, מכתבי התראה, תצהירים והסכמים במסגרת הייעוץ המשפטי השוטף למועצה.

3. עריכת מכרזים, חוזים והסכמים הנדרשים לצורך עבודת המועצה ו/או התקשרויות של המועצה, לרבות בתחום דיני עבודה ומקרקעין. 

4. טיפול וייצוג מלא בתביעות ועתירות שהוגשו/יוגשו נגד המועצה ו/או הוגשו/יוגשו ע"י המועצה מכל סוג שהוא ובכל ההליכים המנהליים והמשפטיים הקשורים בכך בכל סוגי הערכאות (לרבות אך לא רק בבימ"ש שלום, בימ"ש מחוזי, ביה"ד לעבודה, בימ"ש לעניינים מנהליים וכיוב') וכן טיפול בהליכי הערעור על הליכים אלו.

5. עריכה ועדכון של נהלי המועצה, מסמכי המועצה, חוקי עזר עירוניים, וכל מסמך אחר הכרוך בפעילותה השוטפת של המועצה שיידרש.

6. כל מטלה משפטית אחרת שתידרש במידת הצורך בהתאם להנחיות ראש המועצה ו/או מנכ"ל המועצה.

5. תביעות אזרחיות לרבות עתירות מנהליות יכלל הטיפול בשכר החודשי הקבוע.


6. השתתפות ונוכחות בישיבות מליאת המועצה והנהלת המועצה, בהתאם להנחיית ראש  המועצה ועל פי דרישתו, וועדות בהן נוכחות היועמ"ש נדרשת לפי הדין ו/או חוזרי מנכ"ל משרד הפנים.



2. היקף העבודה: השירותים המשפטיים יינתנו במשרדי המועצה ו/או במשרדו הפרטי של  היועץ המשפטי, השתתפות בישיבות, דיונים וייצוג בפני ערכאות משפטיות ומוסדות שונים ככל שיידרש.  על היועץ המשפטי להתייצב לפחות יום אחד בשבוע במועצה. 

כישורים נדרשים: עורך דין בעל ניסיון מעשי שלא יפחת מ-5 שנים, בעל ידע ובקיאות בתחומי פעילותה העיקריים של המועצה המקומית. 
3. הכישורים הבאים -לצד שיקולים ענייניים נוספים כמפורט בסע' 10 לנוהל- יובאו במסגרת שיקולי הוועדה: ידע ו/או ניסיון בתחום דיני חוזים, נזיקין ודיני עבודה, ייצוג בתיקים בעלי היקף משמעותי, ניסיון ו/או כישורים מיוחדים הרלוונטיים לכהונת יועמ"ש במועצה של המועמד , ייצוג של רשויות מקומיות ו/או כנגד רשויות מקומיות. 

4. לא ימונה לתפקיד מי שמתקיים לגביו אחד מאלה:
	(1)	הוא הורשע בעבירה שיש עמה קלון או שבית המשפט קבע שעבר עבירה שיש עמה קלון וטרם חלפו חמש שנים מיום שנגזר דינו, או אם נגזר עליו מאסר בפועל - מיום שסיים לרצות את עונשו, לפי המאוחר.
	(2)	הוא כיהן כחבר מועצה או כראש המועצה, וטרם חלפו שנתיים מיום שחדל לכהן או מיום שנסתיימה תקופת הכהונה של המועצה בה כיהן, לפי המאוחר.
	(3)	הוא כיהן כחבר מועצה או כראש רשות ברשות מקומית הגובלת באותה רשות, וטרם  חלפה שנה מיום שחדל לכהן או מיום שנסתיימה תקופת הכהונה של המועצה בה כיהן, לפי המאוחר.
	(4)	הוא היה  מועמד בבחירות לראשות המועצה או לחברות ברשות מקומית הגובלת באותה רשות אליה מוגשת ההצעה, ולא הסתיימה כהונתה של אותה מועצה שהיה מועמד להיות ראשה או חבר בה.
	(5)	עיסוקיו האחרים עלולים ליצור ניגוד עניינים עם תפקידו כיועץ משפטי, שאינו ניתן להסדר בהתאם להוראות הנוהל. 
	(6)	הוא משמש כיועץ משפטי של שתי רשויות מקומיות אחרות, או משמש כיועץ משפטי ברשות מקומית אחרת והעסקתו במועצה, ככל שתאושר, לא תעמוד בסייגים שנקבעו בסעיף 4 לחוק הייעוץ המשפטי.
	(7)	הוא העניק שירותים משפטיים לראש הרשות המקומית, לאחד מסגניו או למנכ"ל הרשות המקומית, לבן זוג של כל אחד מאלה, לתאגיד שבשליטת ראש הרשות המקומית או בן זוגו, או לסיעה מסיעות הרשות במקומית החברות במועצת הרשות ובכלל זה ייצוג בהליך שיפוטי או בעסקה וטרם חלפו שנתיים ממועד מתן השירות.
	(8) הוא העניק שירות משפטי בהיקף משמעותי להורה, בן או בת של כל אחד מן המנויים בסעיף קטן  (7) לעיל, לחבר מועצה או לעובד בכיר במועצה וטרם חלפה שנה ממועד סיום השירות או ממועד קבלת שכר הטרחה, לפי המאוחר ביניהם. 


	(9)	הוא הוכרז כפושט רגל וטרם הופטר.

	(10) הוא לא הגיש פירוט בדבר מכלול עבודותיו והתקשרויותיו כמפורט בפרק 16 לנוהל.

5. הזוכה במכרז יידרש לחתום על תצהיר אי קיום ניגוד עניינים בהתאם להוראות חוזר מנכ"ל משרד הפנים מס' 2/2011 (חוזר המנכ"ל מפורסם באתר האינטרנט של משרד הפנים).  
בנוסף, הזוכה במכרז יידרש להתחייב כי בתקופת ההסכם ועד 6 חודשים לאחר סיומו, לא ייצג עוה"ד כל אדם/גוף בכל נושא כנגד המועצה ולא ייצג כל אדם/גוף בנושאים הקשורים בפעילות המועצה ו/או בתחום התכנון והבניה בתחום השיפוט של המועצה, ולאיסור ניגוד עניינים כמפורט בהסכם. 
6. שכר הטרחה בגין השירותים המשפטיים המפורטים בסעיף 1 לעיל: המועמד יציע הצעה לשכר טרחה חודשי כולל וקבוע  עד סך 16,500 ₪ (בתוספת מע"מ). כמפורט להלן, הצעת המציע יכולה להיות נמוכה או גבוהה יותר מהסך הנ"ל בהיקף של 10% ולא מעבר לכך.  
למען הסר ספק, שכר הטרחה יכלול הוצאות משרדיות וכן נסיעות ולא כולל החזר הוצאות בגין אגרות ושליחויות.
7. הייעוץ המשפטי יינתן ע"י המועמד בעצמו, באופן אישי. ככל שההצעה תוגש ע"י משרד עו"ד, יש לציין במפורש ע"י מי מבין עוה"ד במשרד יינתן הייעוץ המשפטי. 

8. תקופת ההסכם תהיה למשך 6 חודשים , ולמועצה הזכות להאריך את החוזה עד לתקופה מקסימאלית של עוד 5.5 שנים, קרי בסה"כ, תקופת התקשרות מקסימאלית בת 6 שנים מיום חתימת ההסכם.  

9. לתשומת לב המועמדים: לאחר סיום ההתקשרות עם המועמד שייבחר, תחול עליו תקופת צינון כאמור בסעיף 17 לנוהל.

10. נוסח הסכם ההתקשרות בין המועצה לבין היועץ המשפטי שייבחר מצ"ב ומסומן כנספח ח'.  

11. על ההצעה שתוגש לכלול מסמך נפרד מטעם המציע, הכולל את פרטי המועמד וקורות חייו, אופן עמידתו בתנאים המפורטים לעיל (לרבות פירוט מכלול עבודותיו והתקשרויותיו), וכן מסמך נפרד שנוסחו מצו"ב כנספח א'', שמהווה גם הצעה לשכר טרחה. ניתן להוסיף מסמכים רלבנטיים נוספים לרבות המלצות.

את ההצעה, בצירוף כל המסמכים הנדרשים, יש להגיש במעטפה סגורה ועליה יהיה כתוב 'פניה לקבלת הצעות למתן יעוץ משפטי' ולהניחה בתיבת המכרזים הנמצאת אצל מזכיר המועצה במועצה עד לא יאוחר מיום חמישי 17.9.2020 בשעה 12:00. מעטפה שלא תימצא בתיבת המכרזים במועד ובשעה הנקובים לעיל לא תידון.




12. להסרת ספק, להלן המסמכים שיש לצרף להצעה:
1. מסמך זה, שהנו 'הזמנה לקבלת הצעות לתפקיד יועץ משפטי חיצוני קבוע' למועצה המקומית בסמ"ה, נדרשת חתימת עורך הדין על כל אחד מעמודי המסמך. 

2. הצעת מחיר למתן שירותים משפטיים – (בהתאם לנוסח המצו"ב כנספח א') 

3. קורות חיים הכוללים פירוט ניסיון מקצועי, ניתן לצרף בנפרד, מיד לאחר נספח ב' שכותרתו 'פירוט ניסיון מקצועי'.  

4. אישור בר תוקף לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו – 1976, המעיד כי המציע /המשרד מנהל פנקסי חשבונות ורשומות ומדווח לרשויות המס. 

5. תעודת עוסק מורשה. 

6. אישור בר תוקף בדבר שיעור הניכוי של מס במקור. 

7. טופס הצהרה על חברות בלשכת עורכי הדין בישראל (מצו"ב כנספח ג').

8. הצהרה בדבר העדר הרשעות פליליות כנגד המועמד (בהתאם לנוסח המצו"ב כנספח ד').

9. הצהרה של המציע  בדבר העדר ניגוד עניינים של היועמ"ש, (בהתאם לנוסח המצו"ב כנספח ה'.

10. הסכם למתן שירותים משפטיים, חתום כנדרש, (מצו"ב כנספח  ו') 

11. התחייבות לשמירת סודיות, (בהתאם לנוסח המצו"ב כנספח ז'). 

12. קבלה בדבר רכישת מסמכי המכרז. 

13. צילום תעודת חבר בלשכת עורכי הדין – בתוקף לשנת 2020. 



13. שכר הטרחה  - על המציע להציע הצעת מחיר מטעמו, כאמור ע"ג נספח א' לעיל, 

1. הצעת המחיר תיקח בחשבון את כל עלויות המציע, כולל העסקת כוח האדם וככל הנדרש עורכי דין נוספים ממשרדו, ככל שיהיה צורך להסתייע בהם ושלא ישולם בגינם שכ"ט נוסף. 

2. התשלום בעבור התשלום החודשי הגלובלי כמפורט בסעיף 13.3 להלן, ישולם מידי חודש בחודשו בכל 12 לחודש בעבור החודש הקודם. 

3. שכר הטרחה החודשי הגלובלי יעמוד ע"ס של 16,500 ₪ בתוספת מע"מ .

4. המציע רשאי לנקוב בהצעתו שיעור הנחה או תוספת לשכר הטרחה הגלובלי כמפורט לעיל בגין שירותיו, אך בשיעור שלא יעלה או יפחת משיעור שכר הטרחה הגלובלי כמפורט לעיל בשיעור של 10 אחוז הנמוך או גבוה יותר מהשכר הגלובלי כמפורט בסעיף 13.3 לעיל. הצעה שתחרוג ממסגרת זו, תפסל על הסף. התמורה לעורך הדין תעודכן בהתאם לעליית מדד המחירים לצרכן, בכל רבעון קלנדרי. 

14. חתימה על ההסכם:- המציע שיזכה בהליך דנן יידרש לחתום על הסכם בינו לבין המועצה בנוסח המצורף כנספח ח', על נספחיו. הזוכה יספק את השירותים בהתאם להוראות ההסכם ופנייה זו. אי-חתימה על ההסכם, שקולה להפרתו והמועצה תהיה רשאית לבחור במציע אחר במקום הזוכה. 

15. הליך בחירת הזוכה:- המועצה תבחר את המציע אשר עומד בכל הדרישות ואשר צירף את כל המסמכים הנדרשים לפי אמות המידה הבאות, ציון מיטבי משוקלל – אשר יקבע לפי המרכיבים שיפורטו להלן. 

16. מרכיב המחיר, יקבל משקל של 20% (כל אחוז של הנחה מתחת למחיר הגלובלי יקבל 2 אחוזי זכות וכל אחוז מעל לתמורה הגלובלית יגרום לחיוב המציע ב 2 אחוז שלילי בציון).

17. מרכיב התועלת (איכות) יקבל משקל של 80%. הערכת מרכיב האיכות תתבסס בין היתר על  שנות ניסיונו של המציע, המלצות בדבר ייצוג בעניינים הרלוונטיים לפעילותה של רשות מקומית (לרבות תובענות כספיות ו/או חוזיות מטעם ו/או כנגד רשויות מקומיות) והתרשמות חברי הוועדה הבוחרת. 

סה"כ 100% למרכיב המחיר והאיכות

18. הועדה הבוחרת תהיה רשאית, אך לא חייבת לדרוש בכל עת מהמציע כל מידע המתייחס להצעתו, לרבות הבהרות, פרטים ומסמכים נוספים לפי שיקול דעתה.
19. 

   המועצה ו/או הועדה אינה מתחייבת לקבל את ההצעה הזולה ביותר או הצעה כלשהי. ההצעה המתאימה ביותר תיבחר תוך התבססות על אמות המידה כמפורט לעיל, בהתחשב בכישוריהם של המועמדים ובניסיונם המשפטי בכלל ובתחומים רלוונטיים וכן בכישורים המיוחדים של המועמד. 
אופן הבחירה של היועץ המשפטי
שלב ראשון – בדיקת העמידה בתנאים המוקדמים 
בשלב זה תיבדקנה ההצעות לקביעת התאמתן לדרישות הפורמאליות, ובכלל זה עמידתן בתנאי הסף המנהליים והמקצועיים, כמפורט בסעיף 24 על סעיפי המשנה שלו ובכלל הדרישות הרלוונטיות שבפנייה זו. 
שלב שני – בחינת כל ההצעות הכשרות, ודירוג ההצעות
בשלב זה יבוצע ראיון למועמדים העומדים בתנאי הסף. הועדה המקצועית תמליץ לראש הרשות על ההצעה הטובה ביותר מבין ההצעות שיבחנו.
בבואה לגבש המלצותיה לראש המועצה על ההצעה הטובה ביותר, תיתן הועדה המקצועית את הדעת, בין היתר, לפרמטרים  הבאים:
1. כישוריהם של המועמדים, ניסיונם בעבודה משפטית וזאת בהתייחס לאופי העבודה המשפטית הנדרשת מיועץ משפטי במועצה מקומית. הועדה תעניק יתרון לניסיון קודם בתחום המשפט הציבורי והמנהלי.

2. יכולתו של המועמד למלא את התפקיד שעל יועץ משפטי למועצה מקומית למלא, כמופקד על ההתנהלות התקינה של הרשות, בהתחשב במאפייניה, בהיקף העבודה שיוטל עליו ובמועדים הנדרשים לביצוע העבודה.


                                                                                                                            בברכה. 
                                                                                                          ראיד כבהא 
                                                                                                   ראש המועצה המקומית בסמ"ה 










נספח א' - הצעת המציע

לכבוד 
מועצה מקומית בסמ"ה

הנדון: הצעה למתן שירותי יעוץ וייצוג משפטי
אני הח"מ, _________________ נציג מוסמך של משרד עוה"ד _______________ מתכבד בזה להגיש הצעה למתן שירותי ייעוץ משפטי חיצוני קבוע למועצה באמצעות המועמד לכך, עו"ד ________________, בהתאם לתנאי מסמכי הפנייה לקבלת הצעות ונוסח ההסכם המצ"ב על כל נספחיהם.
יש בידי את כל מסמכי פניה זו, הם מוכרים לי ומובנים לי היטב.
אני מודע לרמה הגבוהה של יחסי האמון הנדרשת כלפי המועצה במסגרת שירותי הייעוץ והייצוג המשפטי נושא פנייה זו, ואפעל להבטחת כלל ההיבטים הנוגעים לשם קיומם של יחסי אמון אלה בכל שלב משלבי ההתקשרות עם המועצה ולאחריה, לרבות העדר ניגוד עניינים או חשש לקיומו של ניגוד עניינים, שמירה על סודיות המידע שיובא לידיעתי במהלך מתן השירותים ומניעת כל שימוש בו שלא במסגרת ההתקשרות עם המועצה.
הצעת נעשית לאחר ששקלתי ובחנתי היטב את הדרישות המפורטות בפנייה.
בהתאם לפנייתכם, שכר הטרחה החודשי הקבוע, הינו 16,500 ₪ (בתוספת מע"מ) .
הצעתנו בנושא זה הינה:
· אפשרות א' – ללא כל שינוי.
· אפשרות ב' – הנחה של  % _____.
· אפשרות ג' – תוספת של %_____.
(יש לסמן את האפשרות המוצעת) 
בכבוד רב,

תאריך _______________. חתימה _______________. חותמת _________________.




נספח ב' - פירוט ניסיון מקצועי
הערה:  ניתן להוסיף מסמכים נוספים בדבר פירוט ניסיון המציע בתחומים המפורטים בתנאי הסף ובאמות המידה.

לכבוד
מועצה מקומית בסמ"ה

אני הח"מ, לאחר שקראתי בעיון את תנאי הפניה, מציע בזאת את מועמדותי למועצה כיועץ משפטי כמפורט בטופס הצעה זה.

דרכי יצירת קשר עם המשרד

שם המשרד המציע: _____________________________.

מס' עוסק מורשה: ______________________________.

סוג התאגדות: _________________________________.

תאריך התאגדות:_______________________________.

מספר התאגיד: ________________________________.

כתובת המשרד: ________________________________.

כתובות סניפים נוספים, אם קיימים: _________________.

מספרי טלפון במשרד: ____________________________.

מספר פקס במשרד: _____________________________.



כתובת דואר אלקטרוני: __________________________.

כתובת אתר אינטרנט של המשרד (אם קיים): ____________.

כשירות
1. האם המציע או מי מבעלי המציע הוכרזו כפושט רגל ו/או חייב המוגבל באמצעים ו/או בכינוס נכסים ו/או פירוק כן/לא, אם כן פרט: _______________________________________________________.

פרטים אישיים, השכלה וניסיון מקצועי של היועץ המשפטי המוצע

2. שם משפחה:_____________ שם פרטי______________ ת.ז:_______________ 
כתובת:__________________________   טלפון:____________ טלפון נייד: ____________ כתובת דוא"ל _______________________________.
השכלה על-תיכונית (נא לציין תואר המוסד בו התקבל התואר ואת שנת קבלת התואר):      
___________________________________________________________________________
תאריך קבלת הרישיון ומספרו                                       ______________________
שנות ניסיון עו"ד בפועל (לא כולל התמחות)                 _______________________
שנות וותק במשרד                                                        _______________________
תחום/מי עיסוק עיקרי                                                 _______________________

שנות ניסיון של המועמד בתחומים רלוונטיים ומהות הניסיון (ניתן לצרף דף נפרד):
________________________________________________________________________________________________________________________________________________________________________________________________________________________________________________________________________________________________________________________






הליכים פליליים/משמעותיים
3. פרטים אודות הרשעות פליליות או משמעתיות, הליכים פליליים או משמעתיים תלויים ועומדים, לרבות הליכי חקירה תלויה ועומדת. נגד המועמד למשרת היועץ המשפטי. כן/לא, אם כן פרט: __________________________________________________________________________.

ניגוד עניינים

4. פירוט הנושאים שבהם עלולים המציע או מי מטעמו להימצא במצב של ניגוד עניינים: ______________
__________________________________________________________________________

                                      ________________                                       _________________
                                                            שם                                                                 תאריך

















נספח ג' – הצהרה על חברות בלשכת עורכי הדין
תצהיר

אני הח"מ, ____________ נושא/ת ת.ז. מס' ____________ לאחר שהוזהרתי כחוק כי עלי לומר את האמת וכי אהיה צפוי/ה לכל העונשים הקבועים בחוק אם לא אעשה כן, מצהיר/ה בזאת, בכתב כדלהלן:
אני חבר בלשכת עורכי הדין ובעל רישיון מס' ___________.
חברותי בלשכת עורכי - הדין בישראל לא בוטלה, לא פקעה, לא הושעתה ואינה מוגבלת, וכי לא הורשעתי בעבירת משמעתית, הכל ממועד קבלתי כחבר/ת לשכת עורכי - הדין בישראל ועד למועד חתימה על תצהיר זה.

לעניין תצהיר זה -
 
"ביטול חברות", "פקיעת חברות", "השעיית חברות", "חברות מוגבלת" ו- "עבירת משמעתית" כמשמעותם בחוק לשכת עורכי הדין, התשכ"א - 1961.
                    _____________                                                                              __________________
                            תאריך                                                                                        שם מצהיר/ה + חתימה

אישור

(אישור בהתאם לסעיף 15 לפקודת הראיות נוסח חדש תשל"א - 1971)
אני הח"מ, _______________ עו"ד, מ.ר ___________. מרחוב ____________________, מאשר/ת כי ביום ____________ הופיע בפני במשרדי____________ מר/גב' ___________ שזיהה עצמו על-ידי ת.ז. מס' ______________, המוכר לי אישית, וחתם על תצהיר זה לאחר שהזהרתי אותו כי עליו להצהיר את האמת וכי יהא צפוי לכל העונשים הקבועים בחוק, אם לא יעשה כן, אישר את נכונות הצהרתו וחתם עליה בפני.

                                                                                                                                            עו"ד
                                                                                                                                   ____________



נספח ד' – הצהרה בדבר היעדר הרשעות קודמות

אני הח"מ __________________ת.ז _________________. לאחר שהוזהרתי כי עליי לומר את האמת וכי אהיה צפוי לכל העונשים הקבועים בחוק אם לא אעשה כן, מצהיר בזאת בכתב, כדלקמן:

הריני מצהיר בזאת כי לא הורשעתי או נחקרתי בעבר בגין עבירות מסוג פשע ו/או עבירת תכנון ובניה, או בגין עבירה שנושאה פיסקאלי כגון: אי העברת ניכויים, אי דיווח לרשויות המס, למעט עבירות שלגביהן חלפה תקופת ההתיישנות הקבועה בחוק המרשם הפלילי ותקנות השבים, תשמ"א- 1981.


                                                                            ולראיה באתי על החתום


      ___________        ______________              ____________            _______________
          תאריך               שם פרטי ומשפחה                  תעודת זהות                     חותמת וחתימה












נספח ה' – התחייבות / הצהרה על העדר ניגוד עניינים

1. אני מצהיר כי לא ידוע לי על ניגוד עניינים אם וכאשר איבחר להיות היועץ המשפטי של המועצה המקומית בסמ"ה.
2. אני מתחייב שלא לעמוד במצב של ניגוד עניינים או חשש לקיומו של ניגוד עניינים בקשר למתן השירותים נושא הפניה, ובכלל זה להימנע ממתן שירותים לכל גוף או גורם אחר שיעמיד אותי במצב של ניגוד עניינים או חשש לקיומו של ניגוד עניינים כלפי המועצה. אני מתחייב להודיע באופן מיידי על כל נתון או מצב שבשלם אני עלול להימצא בניגוד עניינים כאמור, מיד עם היוודע לי עליהם, וזאת בכל שלב משלבי ההתקשרות עם המועצה.
3. אני מתחייב להודיע למועצה בכתב ובאופן מיידי על כל עניין אישי או עסקי בין פעילותי, פעילות משרדי או פעילותו של כל צד שבו או עמו אני קשור, במישרין או בעקיפין, אשר עלול להעמיד אותי במצב של ניגוד עניינים בקשר למתן שירותי הייעוץ למועצה.
4. בלי לגרוע מכלליות האמור, אם יהיה לי קשר כלשהו, אישי או עסקי העלול להעמיד אותי במצב של ניגוד עניינים כלפי המועצה, אודיע על כך באופן מיידי לנציגי המועצה, תוך פירוט הייעוץ, המועדים הרלוונטים ותדירות הייעוץ.
5. בלי לגרוע מכלליות האמור, אני מתחייב שלא לעמוד במצב של ניגוד עניינים גם לאחר מתן השירותים נושא פנייה זו, בכל שלב שהוא, לרבות לעניין הימנעות מלייצג גופים או גורמים שונים בעניינים הנוגעים, במישרין או בעקיפין, לשירותים המשפטיים שבהם אלווה את המועצה ושעלולים להעמיד אותי במצב של ניגוד עניינים בקשר למתן השירותים כאמור.


       __________________                                                                                        ______________
          שם וחתימת עורך הדין                                                                                                       תאריך












נספח ו' – הסכם התקשרות 
תאריך __________

בין: מועצה מקומית בסמ"ה
                                                                (להלן: "המועצה")
מצד אחד;

לבין:    ___________________
                                                                        (להלן: "עוה"ד")
מצד שני;

הואיל:  והמועצה מעוניינת לקבל שירותי ייעוץ משפטי קבוע, בהתאם להוראות הסכם זה ובהתאם להליך של הפניה לקבלת הצעות שביצעה, המהווה חלק בלתי נפרד מהסכם זה;

והואיל:  הועדה המקצועית אישרה את מינוי עו"ד ________________ כיועץ משפטי של המועצה, והתקבלו יתר האישורים הנדרשים לענין זה, ועוה"ד הסכים לתת למועצה את השירות המתבקש בתכנים כאמור בהסכם זה על נספחיו (להלן: "שירותי היועץ המשפטי ו/או השירותים");

והואיל:  והמועצה מעוניינת להתקשר עם עוה"ד על בסיס קבלני ושלא במסגרת יחסי עובד-מעביד, על כל המשתמע מכך, הן לענין תעריפי התשלומים והן לעניין הזכויות והחובות ההדדיות, ועוה"ד הסכים לכך;

והואיל:  והצדדים מעוניינים כי עוה"ד יבצע עבור המועצה את השירותים המפורטים בהסכם זה באופן, במועדים ובתנאים הכל כמפורט בהסכם זה;

והואיל:        ובמועצה פועל חשב מלווה מטעם משרד הפנים אשר רק לאחר חתימתו, לצד חתימת יתר מורשי החתימה במועצה, הסכם זה יהיה בעל תוקף מחייב.


אשר על כך מוסכם מוצהר ומותנה בזה בין הצדדים כלהלן:

המבוא והסכם זה
1. המבוא להסכם זה מהווה חלק בלתי נפרד ממנו.

2. כותרות הסעיפים להסכם זה ניתנות לשם התמצאות והן לא תשמשנה לפרשנות הסכם זה.

3. הפניה לקבלת הצעות שמכוחה נבחר עוה"ד מהווה חלק בלתי נפרד מההסכם.

4. השימוש במילה "נוהל" משמעו – נוהל מינוי יועץ משפטי חיצוני קבוע לרשות המקומית-  2/2014.

5. הוראות הנוהל מהוות חלק בלתי נפרד מהוראות חוזה זה, ובכל סתירה בין הוראות חוזה זה להוראות הנוהל, ייגברו הוראות הנוהל.

הצהרות הצדדים:
6. עוה"ד מצהיר כי הוא כשיר על פי כל דין ליתן את השירותים.

7. עוד מצהיר עוה"ד בזאת כי יש לו את היכולת והאמצעים הדרושים לרבות האמצעים הכספיים ומשאבי האנוש העומדים לרשותו וכן את הידע המקצועי, הניסיון והמומחיות הנדרשים לשם אספקת השירותים.

8. עוה"ד מתחייב לבצע את השירותים נשוא הפנייה בעצמו ולא להעביר לצד ג' ובכלל זה משרד עו"ד/ עו"ד אחר את ביצוע השירותים נשוא הפניה אלא בהתקיים המצבים המנויים בסעיפים 14.5 ו-14.6 לנוהל.

היתרים רישיונות ואישורים
9. עוה"ד מצהיר ומתחייב בזאת כי הוא מחזיק במסמכים והאישורים התקפים בהתאם להוראות כל דין לרבות המסמכים והאישורים התקפים מאת הרשויות המוסמכות. עוה"ד מתחייב להציגם למועצה בכל עת שידרוש.

10. מובהר כי נכונותן של הצהרות עוה"ד המפורטות בסעיף זה על כל חלקיו היא תנאי מהותי בהסכם זה. אי נכונות הצהרות אלה או חלקן, בין בעת חתימת הסכם זה ובין בכל מועד שלאחר מכן ייחשב כהפרה יסודית של הסכם זה מצד עוה"ד.

11. עוה"ד מתחייב להודיע למועצה מיד על שינוי שיחול בתוקף הצהרותיו, לרבות על כל צו שניתן כנגדו והאוסר או מגביל את יכולתו ליתן את השירותים בהתאם להסכם זה על נספחיו.

12. עוה"ד מתחייב לספק את השירותים בהתאם להוראות כל דין החל בקשר למתן השירותים נשוא הסכם זה.

תקופת ההסכם
13. הסכם זה הינו בתוקף לשש שנים מיום החתימה על הסכם זה ע"י שני הצדדים.
על אף האמור לעיל, מובהר ומוסכם כי 6 החודשים הראשונים להסכם הינם 'תקופת ניסיון', בתום תקופת הניסיון יתחדש ההסכם ליתרת התקופה, שלא תעלה על חמש שנים וחצי, ובסה"כ, 6 שנים מיום חתימת הסכם זה .
14. יובהר, כי אין כל מחויבות של המועצה להיקף שעות מוגדר; היקף שירותי הייעוץ נתון, בכל עת, לשיקול דעתה של המועצה.

15. למועצה שמורה האופציה להאריך את תקופת ההתקשרות, לתקופה כוללת שלא תעלה על 6 שנים מיום חתימת ההסכם,  בתנאים זהים לתנאי ההתקשרות הראשונה , ובמקרה של תוספת מחיר על המחיר שנקבע בהסכם זה, התוספת לא תעלה על 20% לכל היותר, בכפוף להוראות כל דין, ולעוה"ד לא תהא כל טענה ו/או תביעה בקשר לכך.

16. הודיע עוה"ד על רצונו להפסיק את ההתקשרות או להימנע מהארכתה, בעת שהיו בטיפולו נושאים משפטיים שטיפולו בהם לא הסתיים, רשאית המועצה לדרוש את סיום הטיפול בנושאים אלו או בחלק מהם, על פי שיקול דעתה, וכן כל פעולה אחרת שתידרש על מנת שהטיפול יימשך ללא פגיעה.

17. מובהר ומוסכם כי לאחר תום תקופת הניסיון ניתן יהיה להפסיק הסכם זה בכל עת, בהודעה מוקדמת של 30 ימים מראש, בשנת ההתקשרות הראשונה, ו-60 ימים מראש, למשך תקופת ההתקשרות שמעל לשנה. 

על הפסקת ההסכם לאחר תקופת הניסיון תחולנה הוראות נוהל מינוי יועץ משפטי חיצוני קבוע לרשות מקומית, כפי שפורסם בחוזר מנכ"ל משרד הפנים 2/2014.






תנאי מתלה
18. מובהר כי עוה"ד אינו זכאי להארכת ההסכם מעבר לקבוע בו אלא בהסכמת המועצה, והמועצה תהיה רשאית לפעול בעניין זה - כבכל עניין אחר - בהתאם לשיקול דעתה הבלעדי ובכפוף להוראות כל דין.

19. בכל מקרה של ביטול ההסכם על - ידי המועצה בהתאם להוראות החוזר, המועצה לא תהיה חייבת לפצות את עוה"ד או לשלם לו תשלום מכל סוג ומין, למעט התמורה הקבועה בהסכם עבור השירותים שסיפק עד לביטול ההסכם וסיום עבודתו.

20. בכל מקרה של הפסקת ההסכם מכל סיבה שהיא, עוה"ד מחויב להעביר למועצה את כל החומר שברשותו והשייך למועצה או את כל העבודה שעשה עבור המועצה עד להפסקת ההסכם, ללא דיחוי וללא שום פגיעה. מובהר כי עוה"ד אינו רשאי לעכב אצלו חומר כלשהו מכל סיבה שהיא, לרבות בשל תשלום המגיע לו.

21. למען הסר ספק מובהר כי ההוראות בדבר שמירת סודיות יחולו גם לאחר הפסקת הסכם זה.

השירותים שיינתנו על ידי עוה"ד:

22. בהסתמך על הצהרותיו של עוה"ד, המועצה ממנה את עוה"ד ________________ כיועץ משפטי קבוע.

23. עוה"ד מתחייב לספק את השירותים המפורטים בסע' 5א לחוק הרשויות המקומיות (ייעוץ משפטי) , התשל"ו-1975 ובסעיף 1 לנוהל, בהתאם להצעתו, לדרישות המועצה, להוראות הסכם זה על נספחיו ולהוראות כל דין.

24. עוה"ד יספק את השירותים במשרדיו וכן במקרים בהם לשם אספקת השירותים כנדרש בהסכם זה יהא על עוה"ד ליתן את השירותים במועצה ו/או בכל מקום אחר.

25. עוה"ד מתחייב לספק את השירותים ברמה הגבוהה ביותר.

הצהרות והתחייבויות עוה"ד:
26. עוה"ד מצהיר, כי יש לו את הכישורים, המיומנויות והידע המקצועי הדרוש לשם מתן השירות המתבקש ביעילות וברמה מקצועית גבוהה, וכי ישתמש בידע העומד לרשותו לצורך מתן השירות.

27. לא להעביר או להסב זכויותיו או חובותיו לפי הסכם זה, כולן או מקצתן, או את מתן השירותים המבוקשים, לאחרים, אלא אם כן ניתנה לכך הסכמת המועצה מראש ובכתב, ובכפוף לתנאים שקבעה המועצה לעניין זה.



28. לא לבצע כל פעולה הכרוכה בהוצאה כספית למועצה מבלי שיתקבל אישור מוקדם ובכתב של נציג המועצה ולפעול בעניין זה על פי הנחיות נציג המועצה.

29. לספק את שרותי הייעוץ גם מעבר לשעות העבודה הרגילות ולנסוע לאתרים אחרים של המועצה, או למקומות, בהם מתקיימים הדיונים, לפי הצורך.

30. ליתן את שירותי הייעוץ בשעות עבודה, שאינן מקובלות במועצה, על מנת לתת מענה לצרכים דחופים, המתעוררים תדירות.

31. להכיר את הוראות הדין ולבצע את השירותים בנאמנות, במיומנות וברמה מקצועית נאותה;

32. לא להעביר את ביצוע השירותים לטיפולו של עורך דין אחר אלא בהתאם ובכפוף לאמור בסעיפים 14.5 ו-14.6 לנוהל .

33. לא להתחייב בשם המועצה, ללא קבלת אישור מוקדם של המועצה.

34. כי כל הצהרות ומצגי היועץ במסגרת הליך הבחירה, מהווים חלק בלתי נפרד מהסכם זה וכי סטייה מהצהרות אלו, או אי נכונותן, יהוו הפרה יסודית של ההסכם.

העסקת עובדים
35. העסיק עוה"ד עובדים, הוא יהיה אחראי לקיום מלא ושלם של כל חוקי העבודה החלים על העובדים, ובכלל זה חוק שכר מינימום, התשמ"ז - 1987.

איסור פעולה מתוך ניגוד עניינים
36. עוה"ד רשאי להמשיך ולספק שירותים לאחרים זולת המועצה, ובלבד שלא יהיה בכך משום פגיעה בחובותיו שלפי הסכם זה.

37. עוה"ד מצהיר כי החל ממועד חתימת הסכם זה לא קיים כל ניגוד עניינים בינו או בין התחייבויותיו עפ"י הסכם זה ובין קשריו העסקים, המקצועיים או האישיים, בין בשכר או תמורת טובות הנאה כלשהם ובין אם לאו, לרבות כל עסקה או התחייבות שיש בה ניגוד עניינים, ואין קשר כלשהו בינו לבין כל גורם אחר הנוגעים לתחומים שבהם עוסקים השירותים, זולת במסגרת מתן השירותים ולצורך ביצוע הסכם זה (להלן: " ניגוד עניינים") "ניגוד עניינים" משמעו אף חשש לניגוד עניינים כאמור.

38. עוה"ד מצהיר ומתחייב לפעול בהתאם להוראות סעיף 16 לנוהל, במלואו, בכל הקשור לנושא ניגוד העניינים. 




39. לא יימצא עוה"ד בניגוד עניינים - היה ובכל זאת נוצר מצב של ניגוד עניינים, ידווח עוה"ד על כך מייד לנציג המועצה המוסמך בכתב וימלא אחר כל הנחיות המועצה בנדון. 

40. סעיפים אלה מהווים סעיפים יסודיים בהסכם.

התמורה
41. לאורך תקופת ההתקשרות, לרבות בתקופות ההארכה אם תהיינה כאלה, תשלם הרשות לעוה"ד ________________  ₪ (לא כולל מע"מ) (להלן: "התמורה" ) וזאת ב-10 לכל חודש עבור החודש שקדם לו .
42. עוה"ד ________________ ימציא למועצה חשבונית מס/קבלה כדין בגין התמורה הנ"ל, מדי כל תשלום. סכום התמורה כאמור לעיל מהווה תמורה כוללת עבור ביצוע השירות החודשי, על כל מרכיביו, לא כולל ההוצאות המפורטות בסע' 43 להלן .

43. הרשות תישא בהוצאות השונות הכרוכות בניהול התביעות או ההגנות, לרבות הוצאות שליחים, נסיעות (עפ"י תעריף חשב) העתקת וצילום תיקים נחוצים, אגרות משפט, הוצאות עדים, מומחים רפואיים וחוות-דעת מומחים, בכפוף להזמנה מאושרת כדין, והרשות תזוכה בסכום ההוצאות שלו תהיה זכאית על פי החלטת ביהמ"ש.

44. הרשות רשאית לקזז משכר טרחתו של עוה"ד ________________ כל נזק שייגרם למועצה עקב אי הגשת כתב הגנה בזמן הדרוש על פי חוק, לרבות תצהירי עדות ראשית , אי התייצבות לדיונים וכדומה.

45. היועץ ימציא לפי דרישת הרשות כל אישור נדרש לצורך העברת התמורה כדוגמת אישור על ניכוי מס במקור וכיוצ"ב.

46. יודגש כי שכר הטרחה לא ישולם על ידי צדדים שלישי.

הפסקת ההתקשרות :

47.  שני הצדדים רשאים להפסיק הסכם זה, ע"י מתן הודעה מוקדמת בכתב ובדואר רשום מאת הצד המבקש להפסיק את ההסכם, והפסקת ההתקשרות תהיה בתום 30 יום מיום קבלת ההודעה אצל מי מהצדדים להסכם זה, וזאת בשנת ההתקשרות הראשונה, ובהודעה של 60 יום החל מהשנה השנייה, הכל בכפוף להוראות סעיף 14.7 לנוהל ומבלי שתחול על הרשות חובת תשלום של פיצוי מוסכם.




48.  תוך 7 ימים ממועד הפסקת ההתקשרות, יחזיר עוה"ד ________________ כל התיקים ו/או המסמכים ו/או הניירת הקשורים בעבודתו בתור יועמ"ש הרשות, כולל דו"ח סיכום מפורט הכולל רשימת התיקים המשפטיים התלויים ועומדים בערכאות המשפטיות, מצבם הדיוני, פעולות שיש לעשות בטווח המיידי ו/או הרחוק כאחד. מסירת המסמכים ו/או התיקים כאמור תיערך בהשגחת מזכיר הרשות אשר יוודא כי לא נותרו מסמכים ו/או תיקים שלא נמסרו בחזרה לרשות .

49. הפרת האמור בסע' 48 לעיל מצד עוה"ד ________________ תביא לחיובו בסנקציה כספית בסך 1,000 ₪ (אלף ₪ ) בגין כל יום איחור, בנוסף לכל זכות שבדין העומדת לזכות הרשות, לרבות עיכוב תשלום שכר טרחה עד למילוי אחר האמור לעיל.


העדר יחסי עבודה בין הצדדים:
50. בנוסף, ומבלי לגרוע מהוראות הסכם זה, מוסכם ומותנה בין הצדדים כי עוה"ד הינו קבלן עצמאי ואין המועצה אחראית לגביו ולגבי עובדיו או המועסקים על ידו או הפועלים מטעמו בגין מחלה תאונה או כל נזק אחר שעלול להיגרם למי מהם תוך כדי מתן השירותים או כתוצאה מביצועם, וכן המועצה אינה חייבת בתשלום לביטוח הלאומי עבור מתן השירותים.

51. היה וייקבע כי עובד של עוה"ד או מי מטעמו סיפק את השירותים כעובד המועצה, יהיה על עוה"ד לשפות את המועצה, מיד עם דרישה, על כל ההוצאות שיהיו למועצה בשל קביעה כאמור.

חובת ביטוח
52. מבלי לגרוע מאחריותו ומהתחייבותו של עוה"ד על פי כל דין ועל פי יתר הוראות הסכם זה, עוה"ד מתחייב לקיים על חשבונו במשך כל תקופת מתן השירותים לפי הסכם זה וכל עוד אחריותו של עוה"ד קיימת בהתאם להסכם זה או על פי כל דין, פוליסת ביטוח אחריות מקצועית בגבול אחריות שלא יפחת מ 2,000,000 ₪ לאירוע ו- 4,000,000 ₪ לתקופת ביטוח. תקופת הגילוי בפוליסה לא תפחת מ 12 חודשים ממועד ביטול הפוליסה או אי חידושה.


שמירת סודיות
53. עוה"ד מתחייב לשמור בסוד ולא להעביר, להודיע, למסור או להביא לידיעת כל גורם, במישרין, בעקיפין ו/או בכל דרך שהיא, כל מידע, ידיעה, סוד מסחרי, נתונים, חפץ, מסמך מכל סוג שהוא או כל דבר אחר שלפי טיבם אינם נכסי הכלל (להלן: "מידע סודי") שיגיעו לידי עוה"ד, עובדיו או מי מטעמו עקב או בקשר להסכם זה, בתוקף או בקשר עם ביצועו ו/או בקשר עם המועצה, וזאת במהלך ביצוע ההסכם, לפניו ו/או לאחר מכן.



54. עוה"ד מתחייב לשמור בתנאים בטוחים כל מידע סודי או מסמך רשמי שנמסר לו או שיגיעו אליו עקב ביצוע הסכם זה, בתוקף או בקשר עם ביצועו או בקשר עם המועצה.

55. המועצה רשאית להורות לעוה"ד בדבר הסדרים מיוחדים לעניין שמירת סודיות, לרבות קביעת הסדרי בטחון מיוחדים, הסדרי מידור או נוהלי עבודה מיוחדים ועוה"ד מתחייב למלא אחר דרישות המועצה בנדון.

56. עוה"ד מתחייב שלא להשתמש במידע סודי למטרה כלשהי מלבד לביצוע הסכם זה, אלא באישור מראש ובכתב מאת נציג המועצה המוסמך.

57. עוה"ד מתחייב למסור למועצה, לפי דרישתה, עם סיום מתן השירותים על פי הסכם זה את כל המידע הסודי שנאסף על ידו במסגרת מתן השירותים וכן כל מידע, מסמך או נכס שנמסר לו על ידי המועצה.

58. עם סיום הסכם זה מכל סיבה שהיא עוה"ד יעמיד לרשות המועצה בצורה מלאה, מסודרת ועניינית את כל המסמכים והמידע הנמצאים ברשותו בקשר לשירות ולביצוע הסכם זה (להלן - "המידע"). כל המידע יועבר למועצה ו/או לצד שלישי שימנה המועצה, בכל אופן שבו הוא קיים, בכתב, בקבצי מחשב, בע"פ ו/או כל אופן אחר, בלוח זמנים שייקבע ע"י המועצה, וללא כל תמורה נוספת. למען הסר ספק, מובהר בזאת כי כל המידע הינו קניינה הבלעדי של המועצה.

59. עוה"ד מתחייב לחתום ולהחתים כל מי שעובד במשרדו ועשוי להיחשף למידע כאמור על נספח ז' המצורף כנספח להסכם זה ומהווה חלק בלתי נפרד מהסכם זה.

60. כל חומר או מידע הקשור במתן השירותים או שנמסר עקב או אגב נתינתם הינו רכושה הבלעדי של המועצה ועוה"ד, או מי מטעמו אינו רשאי למסור לאדם אחר, פרט לעובדי המועצה המוסמכים לכך, כל חומר, ציוד או מידע הקשור במתן השירותים, וכן אינו רשאי לשמור לעצמו העתקים של כל חומר או מסמך כאמור אלא בהתאם לאישור בכתב מאת המועצה.

61. עוה"ד מתחייב להחזיר עם סיום תקופת ההסכם או לפני כן על פי בקשת המועצה, למועצה או למי שתורה המועצה כל חומר שקיבל לצורך מתן השירותים ו/או שערך לצורך ו/או במסגרת מתן השירותים נשוא הסכם זה.

שינוי בהסכם או בתנאים
62. מוסכם על הצדדים כי כל שינוי בהסכם או בתנאים הכלליים יהיה תקף רק אם נעשה בכתב ונחתם על ידי הנציגים המוסמכים של הצדדים. מוסכם כי הימנעות מתביעת זכות לא תחשב כוויתור על אותה זכות.

63. מוצהר ומוסכם בין הצדדים כי תנאי הסכם זה מהווים ביטוי שלם ומלא של זכויות הצדדים, והם מבטלים כל הסכם, מצג, הבטחה או נוהג שקדם לחתימתו.




64. שום ויתור, הנחה, הימנעות או שיהוי של המועצה במימוש זכויותיה על פי הסכם זה, לא יתפרשו כוויתור או מניעה אלא אם נעשו בכתב.

שונות
65. מוסכם בזה כי כל הודעה לפי הסכם זה תימסר מאת צד אחד למשנהו באופן אישי, בפקס, או בדואר רשום בהתאם לכתובות הצדדים הנקובות בהסכם זה, ותחשב שנתקבלה לאחר ארבעה ימים מיום המסירה לבית הדואר; קבלה נושאת חותמת הדואר תשמש ראייה לתאריך המסירה.

66. הסכם זה כפוף להוראות חוזר מנכ"ל 2/2014, והוראות החוזר יגברו על כל הוראה אחרת בהסכם הסותרת את החוזר. 

ולראייה באו הצדדים על החתום:


                                  עוה"ד                                                                                המועצה
















נספח ז' - התחייבות לשמירת סודיות
לכבוד 
המועצה המקומית בסמ"ה

שלום רב,
שם: ______________________________
ת.ז.: ______________________________

הואיל:	והמועצה מתכוונת להעסיק יועץ משפטי; ממשרד עוה"ד ________________________. 

והואיל:	ואני עובד/מועסק במסגרת משרד עוה"ד ____________________ ולכן אני עשוי להיחשף, במהלך שירותי הייעוץ, למידע הנוגע להליכים שאתן בהם את השירותים כאמור, ואשר יש חשיבות בשמירה על סודיותם ובאי-חשיפתם.
לפיכך, הנני מתחייב כלפי המועצה כדלקמן:
הנני מתחייב לשמור את המידע שיובא לידיעתי או את המידע שהוא תוצר של ההליכים שאתן במסגרת התקשרותי עם המועצה בסודיות מוחלטת, ולעשות בו שימוש אך ורק לצורך מתן השירותים הנדרשים כפי שייקבעו על ידי המועצה. למען הסר ספק, ומבלי לגרוע מכלליות האמור, אני מתחייב לא לפרסם, להעביר, להודיע, למסור או להביא לידיעת כל אדם אחר את המידע גם לאחר סיום ההתקשרות ביני לבין המועצה.
האמור לעיל לא יחול על מידע ידוע או פומבי.

ולראיה באתי על החתום

תאריך                                                      חתימה

